ไฟแนนซ์ทูเดย์
คดีการเลี่ยงภาษีกำลังดัง พ้นจากดาราดัง พลอย เฌอมาลย์ ก็กลายเป็นเรื่องบิ๊กเบิ้มในวงการลูกหนัง “บังยี” วรวีร์ มะกูดี
14 ก.ย. 2555

“ไม่มีคนที่ประสบความสำเร็จคนไหนที่ไม่เคยพ่ายแพ้มาก่อน”
...คดีการเลี่ยงภาษีกำลังดัง พ้นจากดาราดัง พลอย เฌอมาลย์ ก็กลายเป็นเรื่องบิ๊กเบิ้มในวงการลูกหนัง “บังยี” วรวีร์ มะกูดี นายกสมาคมฟุตบอลแห่งประเทศไทย ในพระบรมราชูปถัมภ์ ข้อมูลสดๆ ร้อนๆ จากกรมสรรพากร บอกว่า ได้มีคำสั่งแจ้งให้ บังยี และสมาคมฟุตบอลแห่งประเทศไทยฯ เข้าชี้แจงการจ่ายภาษีเงินได้จากการสนับสนุนของสปอนเซอร์ ในวันที่ 11 ก.ย.ที่ผ่านมา แต่ปรากฏว่ามีการขอเลื่อนการชี้แจงออกไปในวันพุธที่ 19 ก.ย. ที่กรมสรรพากร 




ต้องรอลุ้นว่าเรื่องการเลี่ยงภาษีของบังยีจะออกมาในรูปไหน ล่าสุดได้รับข้อมูลว่า สมาคมได้ส่งหนังสือไปชี้แจงการเสียภาษีแล้ว จะเรียบโร้ย หรือเรียบอาวุธ งานนี้ เฮียเนวิน ชิดชอบ ประธานสโมสรบุรีรัมย์ ผู้ขุดคุ้ยเรื่องนี้ มีโอกาสเฮ
...ต้องขอชื่นชมบรรดาบริษัททั้งหลายที่ได้รับรางวัลรัษฎากรพิพัฒน์ ในฐานะที่เป็นผู้เสียภาษีดีเด่น แบ่งเป็นบุคคลธรรมดา 11 ราย และนิติบุคคล 109 ราย ที่มีความรับผิดชอบต่อการทำหน้าที่พลเมืองที่ดี
ตรวจเช็กรายชื่อแล้วต้องปรบมือให้ดังๆ กับ บริษัท ศุภาลัย ของคนในตระกูลตั้งมติธรรม บริษัท พฤกษา เรียลเอสเตท ของอาเสี่ย ทองมา วิจิตรพงศ์พันธุ์ บริษัท แลนด์ แอนด์ เฮ้าส์ บริษัท ปูนซิเมนต์ไทย (เอสซีจี) และบริษัทในเครืออีก 4 บริษัท ได้แก่ บริษัท ปูนซิเมนต์ไทย (ลำปาง) บริษัท สยามปูนซิเมนต์ขาว ในเครือเอสซีจีซิเมนต์ บริษัท กระเบื้องทิพย์ ในเครือเอสซีจีผลิตภัณฑ์ก่อสร้าง และบริษัท ไทย เอ็มเอ็มเอ ในเครือเอสซีจีเคมิคอลส์ นิติบุคคลขนาดใหญ่เหล่านี้เสียภาษีอย่างถูกต้อง ซื่อสัตย์ และมีจำนวนมากโขเฉลี่ยปีละกว่า 1,0003,000 ล้านบาททั้งสิ้น
...จุ๊ๆ เอียงหูมา แต่อย่าเอ็ดไป คนที่กระทรวงหูกวางต่างหูยาวปากเล็กซุบซิบกันว่า เพราะโครงการลงทุนก้อนมหึมาที่รัฐบาลจะกู้มา 2.2 ล้านล้านบาท ในจำนวนนั้นเป็นการลงทุนเฉพาะรถไฟความเร็วสูง รถไฟฟ้าร่วม 4-5 แสนล้านบาทนั้น ทำให้รัฐมนตรีแบ่งเป็น 2 ขั้ว เป็นขั้ว พล.ต.ท.ชัจจ์ กุลดิลก กับ จารุพงศ์ เรืองสุวรรณ ทำเอา ขรก.หนาววววว...